[{"text_idx": "#000000", "text": "Cymru yw'r wlad 'dlotaf a mwyaf digalon' y Deyrnas Unedig"}, {"text_idx": "#000001", "text": "Cymru ydi gwlad dlotaf y Deyrnas Unedig a'i phobl y mwyaf digalon, yn o\u0302l gwaith ymchwil newydd."}, {"text_idx": "#000003", "text": "Daw'r canfyddiadau o gymharu cyfoeth a hapusrwydd ar draws 170 o ardaloedd y Deyrnas Unedig."}, {"text_idx": "#000004", "text": "Mae Llywodraeth Cymru wedi gwrthod casgliadau'r adroddiad gan ddweud bod y cynnwys eisoes wedi dyddio."}, {"text_idx": "#000005", "text": "Pobl Ynys Mo\u0302n sydd a\u0302'r lefel incwm isaf yn y wlad ar gyfartaledd (\u00a311,200 y flwyddyn), meddai'r adroddiad. Mae hynny o dan yr isafswm cyflog cenedlaethol."}, {"text_idx": "#000006", "text": "Ond trigolion yr ynys yw'r hapusaf yng Nghymru - yn 29ain ar draws Prydain - a'r ardal mwyaf llewyrchus - yn 59 allan o 170 ar y mesur hwn."}, {"text_idx": "#000010", "text": "Ychwanegodd: \"Mae'r data yn dangos mai Cymru yw'r wlad leiaf llewyrchus yn y Deyrnas Unedig. Tra bod gwledydd eraill y DU yn perfformio'n gryf o ran cyfoeth neu o ran llesiant, Cymru yw'r wlad dlotaf a'r mwyaf digalon."}, {"text_idx": "#000011", "text": "\"Yn wahanol i wledydd eraill Prydain, Cymru sydd wedi addasu'n lleiaf effeithiol i'r dirywiad yn niwydiannau cynhyrchu a'r cynnydd yng ngwasanaethau economi."}, {"text_idx": "#000012", "text": "\"O ran hyn mae problemau'r wlad yn adnabyddus. Fodd bynnag, beth sy'n drawiadol yw bod yr anhwylder i'w weld nid yn unig ym mherfformiad economaidd Cymru ond hefyd yn hapusrwydd ei phobl.\""}, {"text_idx": "#000013", "text": "Prif StraeonYsgolion o Gymru wedi wynebu trafferthion yn DoverPublished4 awr yn o\u0302lPencampwriaeth y Chwe Gwlad: Yr Alban 22-34 CymruPublished6 awr yn o\u0302l'Rhesymol' i newid arwyddair 'byd gwyn' eisteddfodPublished17 awr yn o\u0302l"}]